Τιάγκο Ιλόρι

Ο Τιάγκο Αμπιόλα Ντελφίμ Αλμέιδα Ιλόρι (πορ. Tiago Abiola Delfim Almeida Ilori, γεννημένος στις 26 Φεβρουαρίου 1993) είναι Πορτογάλος επαγγελματίας ποδοσφαιριστής που αγωνίζεται ως κεντρικός αμυντικός στη Ρέντινγκ ΦΚ. Ξεκίνησε την καριέρα του στη Σπόρτινγκ Λισαβόνας, όπου έκανε το ντεμπούτο του στην πρώτη ομάδα το 2011, ενώ δύο χρόνια αργότερα μετεγράφη στη Λίβερπουλ. Αγωνίστηκε σε 39 αγώνες για την εθνική Πορτογαλίας σε διάφορα επίπεδα νέων, φθάνοντας μέχρι την εθνική Πορτογαλίας κάτω των 23.

Καριέρα

Σπόρτινγκ

Γεννημένος στο Λονδίνο από Βρετανό πατέρα της νιγηριανής μειονότητας και Πορτογαλέζα μητέρα, ο Ιλόρι πέρασε τα παιδικά του χρόνια στην πόλη της Αλμπουφέιρα στο Αλγκάρβε, όπου ξεκίνησε να παίζει ποδόσφαιρο για την τοπική Ιμορτάλ ΝΚ. Το καλοκαίρι του 2006 εντάχθηκε στις ομάδες νέων της Σπόρτινγκ Λισαβόνας, ενώ στην ηλικία των 14 δόθηκε ως δανεικός στη ΓΝ Εστορίλ Πράια - ενώ στη Σπόρτινγκ αγωνιζόταν ως επιθετικός, στην Εστορίλ κατέληξε να αγωνίζεται ως stopper.

Στις 6 Νοεμβρίου 2011 έκανε το επίσημο ντεμπούτο του για τους «Λέοντες», στον εντός έδρας αγώνα με τη ΟΝ Λεϊρία που έληξε με σκορ 3-1 υπέρ των γηπεδούχων.Liga round-up: Sporting close gap ; PortuGOAL, 6 Νοεμβρίου 2011 Στις 14 Δεκεμβρίου συμμετείχε για πρώτη φορά σε αγώνα του Γιουρόπα Λιγκ, στον αγώνα με την Σ.Σ. Λάτσιο, ο οποίος έληξε με σκορ 2-0 υπέρ της Λάτσιο.Clinical Lazio through after Sporting triumph; UEFA.com, 14 Δεκεμβρίου 2011

Στις 16 Φεβρουαρίου 2013, πέτυχε το δεύτερο τέρμα της ομάδας του στον αγώνα με τη Ζιλ Βισέντε ΦΚ, ο οποίος έληξε με σκορ 3-2 υπέρ της Σπόρτινγκ.Young Lions prevail in Barcelos ; PortuGOAL, 16 Φεβρουαρίου 2013

Λίβερπουλ

Στις 2 Σεπτεμβρίου 2013, ο Ιλόρι υπέγραψε συμβόλαιο με τη Λίβερπουλ ΦΚ με τη μεταγραφή του να κοστίζει (σύμφωνα με αναφορές του αγγλικού τύπου) 7 εκατομμύρια λίρες. Ανακοινώθηκε από την Αγγλική Ομοσπονδία πως έγινε πρόταση στον ποδοσφαιριστή να αλλάξει υπηκοότητα και να αγωνιστεί για την εθνική Αγγλίας.

Στις 5 Ιανουαρίου 2014, ο Ιλόρι έλαβε κλήση, αλλά δεν αγωνίστηκε, για τον αγώνα του FA Cup απέναντι στην Όλντχαμ Αθλέτικ. Δεκαπέντε μέρες αργότερα δόθηκε ως δανεικός στη Γρανάδα ΚΦ στη Λα Λίγκα μέχρι το τέλος της χρονιάς 2013-14. Στις 7 Φεβρουαρίου έκανε το ντεμπούτο του για τη Γρανάδα στον εκτός έδρας αγώνα με τη ΡΚΝ Εσπανιόλ - στον επόμενο αγώνα έδωσε ασίστ στο Πίτι στον αγώνα με τη Ρεάλ Μπέτις.

Στις 8 Αυγούστου 2014, ο Ιλόρι δόθηκε ως δανεικός στη γαλλική Ζιροντέν Μπορντό. Πέτυχε το μοναδικό του τέρμα στη Λιγκ 1, βοηθώντας την ομάδα του να πάρει την ισοπαλία (1-1) στον αγώνα με τη ΑΣ Σαιντ-Ετιέν.

Στις 1 Σεπτεμβρίου 2015, ο Ιλόρι υπέγραψε ως δανεικός για μια χρονιά με την Άστον Βίλα. Στις 7 Ιανουαρίου 2016, η Λίβερπουλ ανακάλεσε τη συμφωνία και ο Ιλόρι έκανε το ντεμπούτο του για τη Λίβερπουλ στον αγώνα του τρίτου γύρου του FA Cup με την Έξετερ Σίτι, ο οποίος έληξε με σκορ 2-2.

Διεθνής καριέρα

Ο Ιλόρι έπαιξε για την Πορτογαλία σε διάφορα επίπεδα, συμμετέχοντας στο Ευρωπαϊκό Πρωτάθλημα Ποδοσφαίρου κάτω των 19 το 2012, στο Παγκόσμιο Κύπελλο Ποδοσφαίρου κάτω των 20 το 2013 και το Ευρωπαϊκό Πρωτάθλημα Ποδοσφαίρου κάτω των 21 το 2015. Μπορεί ακόμα να αγωνιστεί στην εθνική Πορτογαλίας, στην εθνική Αγγλίας και στην εθνική Νιγηρίας στο επίπεδο ανδρών.

Στατιστικά

150px|thumb|Ο Ιλόρι το 2012

+ Στατιστικά ανά ομάδαΧρονιάΟμάδαΚατηγορίαΠρωτάθλημαΚύπελλοΛιγκ ΚαπΕυρώπηΣύνολοΣΤΣΤΣΤΣΤΣΤ2011-12Σπόρτινγκ ΛισαβόναςΠριμέιρα Λίγκα10000010202012-131110000101212013-14Λίβερπουλ ΦΚΠρέμιερ Λιγκ000000—002013-14Γρανάδα ΚΦ (δανεικός)Λα Λίγκα900000—902014-15Ζιροντέν Μπορντό (δανεικός)Λιγκ 11212010—1512015-16Άστον Βίλα (δανεικός)Πρέμιερ Λιγκ000000—002015-16Λίβερπουλ ΦΚΠρέμιερ Λιγκ003000—30Σύνολο καριέρας332501020412

Παραπομπές

Εξωτερικοί σύνδεσμοι

Σελίδα του ποδοσφαιριστή στην επίσημη ιστοσελίδα της Πορτογαλικής Ομοσπονδίας Ποδοσφαίρου 

Στατιστικά του ποδοσφαιριστή στην επίσημη ιστοσελίδα της ΟΥΕΦΑ

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Σπόρτινγκ Λισαβόνας Β
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Ρέντινγκ ΦΚ